Wong-wong Mesir gawé Mumi krana wong kana percaya marang urip sawisé pati. Miturut wong-wongé déné sawusé kepatèn, manungsa dilairaké manèh lan urip langgeng ana ing alam baka. Nanging, ngono iku mung bisa kadadéan manawa jisim tetep wutuh. Kapercayan iki kena kadayan panemon mumi jalaran panemon kang ora disengaja, ditemu kéwan alasan, dijupuk maling kuburan, utawa uga pasir kang kanginan suwéné wektu.

Jenis Mumi 
Mumi-mumi Mesir kuna paling lawas saumur kira-kira 6.000 taun, mung iku dudu mumi gawéané manungsa, nanging kadadéan lantaran panasé lan garingé tlatah Mesir. Nalikané jisim dikubur, lemah garing lan panas nresep kalembapan awak. Akibaté, mayit ora dadi bosok, malah garing lan dadi mumi alami.

Panemon jisim kang garing lantaran pasir (mumi alami) kang ora disengaja bokmanawa njebulaké gagasan pangawètan anggota badané pawongan Mesir. Anggitan kang awal rupané kelakon ing taun 3400 SM. Sawisé disampurnakaké lan kasebar sakabèhé Mesir, seni nggawé mumi ditrima sawijiné cara mecaki manungsa tumuju urip kang selawasé. Ora mung awak manungsa kang diawètaké, kéwan uga. Mumi manungsa paling anyar digawé kira-kira taun 400 M.

Rincian

Trap-trapan gawé mumi 
Sumber utama kang dadi pituduh trap-trapané wong Mesir gawé mumi ditulis déning sawijiné panjlajah Yunani, Herodotus, kang ditulis sauntarané taun 450 SM. Prosès lekas nganti bubar butuh wektu kira-kirané pitung puluh dina.
 Jasad diumbah nganggo larutan natron ana ing 'Panggon Pamurnèn' (ibu ing jero basa Mesir kuna)
 Organ njero dikluwaraké: polo (dirogoh nganggo piranti plintir liwat irung), paru-paru, ati (liver), usus gedhé, lan isi weteng (dijupuk liwat sèsètan ana ing weteng sisih kiwa). Jantung lan ginjel ora dikluwaraké, kejaba ing kasus séjé.
 Jasad diasataké kanthi diuyahi nganggo uyah natron kang lumrahé digunakaké nggaringaké iwak asin. Suwéné patang puluh dina diawiti dina kalimalas.
 Jasad kang wis garing lan ora ana organ njeroné diisi kanthong natron, kain, lan dami supaya awak dumadi rupa asliné.
 Jasad dipacaki supaya katon urip. Kulité diblonyohi lenga lan wewangèn. Ana jisim kang énthuk mripat rékan ana ing gronggongan mripaté.
 Jasad diblonyohi resin cemara panas kang bakalé nyegah jisim amrih ora njamur.
 Jasad dibungkus kain linen (bunthel 1).
 Jasad diseleh ana duwuré papan kayu lan diblonyohi resin kang kaping pindho.
 Jasad dibungkus kain linen (bunthel 2).
 Jasad diblonyohi resin kang kaping telu lan dibungkus kain linen (bunthel 3).

Peti mati lan kendhi kanopik 
Para priyayi dikubur nganggo peti mati kang akèhé nganti wolung lapis peti mati. Lapisan iki padha kaya bonéka Ruslan, Matyoshka. Organ njero kang wis dijupuk lan ditokaké uga digawé mumi lan disèlèh ing njeroné kendhi kanopik.

Mumi kéwan

Situs 
 Lembah Nil
 Abusir
 Dair al-Madinah
 Qubbat al-Hawa
 Nekropolis al-Assasif, ana ing teluk kering kang tumuju Dair al-Bahri
 Nekropolis al-Khokha
 Nekropolis al-Tharif
 Nekropolis Dra' Abu al-Naga', ana ing teluk kering kang tumuju Dair al-Bahri
 Qurnet Murai, kidulé Sheikh Abdul-Qurna
 Sheikh Abdul-Qurna, kalebu situs Dair al-Bahri
 Wadi al-Muluk
 Biban al-Harim (Wadi al-Malakat)
 Ummu al-Qa'ab
 Dahshur, adohé 40 km kidulé Kairo
 Oasis Kharga, adohé 2 km lore Kharga
 Kompleks Piramida Giza, adohé 13 km barat dayane Kairo
 Saqqara, adohé 30 km kidule Kairo
 Oasis Siwa, adohe 50 km etané wates Libya
 Nekropolis (situs kuburan kuna) ing kutha Minya, adohé 250 km saka Kairo

Uga delengen 
 Mumi Chinchorro
 Ötzi

Rèferènsi